CELEX: 32013D0018(01)
Language: bg
Date: 2013-06-21 00:00:00
Title: 2013/360/ЕС: Решение на Европейската централна банка от 21 юни 2013 година за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал (ЕЦБ/2013/18)

Важна правна забележка

|

2013/360/ЕС: Решение на Европейската централна банка от 21 юни 2013 година за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал (ЕЦБ/2013/18)  

Официален вестник n° L 187 , 06/07/2013 стр. 0017 - 0022

		Решение на Европейската централна банкаот 21 юни 2013 годиназа определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал(ЕЦБ/2013/18)(2013/360/ЕС)УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка (наричан по-долу "Устава на ЕСЦБ"), и по-специално член 28.5 от него,като има предвид, че:(1) В Решение ЕЦБ/2013/17 от 21 юни 2013 г. относно процентното участие на националните централни банки в алгоритъма за записване на капитала на Европейската централна банка [1] се предвижда корекция на теглата, определени за националните централни банки (НЦБ) в алгоритъма за записване на капитала на Европейската централна банка (ЕЦБ) (наричани по-долу съответно "тегла в капиталовия алгоритъм" и "капиталов алгоритъм") с оглед на присъединяването на Хърватия към Европейския съюз и на присъединяването на нейната НЦБ, Hrvatska narodna banka, към Европейската система на централните банки (ЕСЦБ) на 1 юли 2013 г. Тази корекция изисква Управителният съвет да определи условията за прехвърляне на дялове от капитала между НЦБ, които са членки на ЕСЦБ към 30 юни 2013 г., за да гарантира, че разпределението на тези дялове съответства на извършените корекции. Поради това е необходимо да бъде прието ново решение, което отменя с действие от 1 юли 2013 г. Решение ЕЦБ/2008/25 от 12 декември 2008 г. за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал [2].(2) Hrvatska narodna banka няма да се присъедини към ЕСЦБ преди 1 юли 2013 г., което означава, че прехвърлянето на капитала съгласно член 28.5 от Устава на ЕСЦБ не се прилага за нея в този случай.(3) В Решение ЕЦБ/2013/19 от 21 юни 2013 г. относно внасянето на капитала на Европейската централна банка от националните централни банки на държавите членки, чиято парична единица е еврото [3], се определя как и в каква степен националните централни банки на държавите членки, чиято парична единица е еврото (наричани по-долу "НЦБ от еврозоната"), са длъжни да внесат капитала на ЕЦБ с оглед на разширения капиталов алгоритъм. В Решение ЕЦБ/2013/20 от 21 юни 2013 г. относно внасянето на капитала на Европейската централна банка от националните централни банки извън еврозоната [4] се определя процентът, който националните централни банки на държавите членки, чиято парична единица не е еврото (наричани по-долу "НЦБ извън еврозоната"), са длъжни да внесат с действие от 1 юли 2013 г. с оглед на разширения капиталов алгоритъм.(4) НЦБ от еврозоната са внесли вече своите дялове в записания капитал на ЕЦБ съгласно Решение ЕЦБ/2010/27 от 13 декември 2010 г. относно внасянето на увеличението на капитала на Европейската централна банка от националните централни банки на държавите членки, чиято парична единица е еврото [5]. С оглед на това член 2, параграф 1 от Решение ЕЦБ/2013/19 предвижда, че НЦБ от еврозоната следва или да преведат допълнителна сума на ЕЦБ, или да получат определена сума обратно от ЕЦБ, където е приложимо, до достигане на сумите, посочени в таблицата в член 1 от Решение ЕЦБ/2013/19. Решение ЕЦБ/2010/27 допълва Решение ЕЦБ/2008/24 от 12 декември 2008 г. за определяне на мерките, необходими за внасянето на капитала на Европейската централна банка от участващите национални централни банки [6].(5) Също така НЦБ извън еврозоната, с изключение на Hrvatska narodna banka, са внесли вече процент от своите дялове в записания капитал на ЕЦБ съгласно Решение ЕЦБ/2010/28 от 13 декември 2010 г. относно внасянето на капитала на Европейската централна банка от националните централни банки извън еврозоната [7]. С оглед на това член 2, параграф 1 от Решение ЕЦБ/2013/20 предвижда, че всяка от тях следва или да преведе допълнителна сума на ЕЦБ, или да получи определена сума обратно от ЕЦБ, където е приложимо, до достигане на сумите, посочени в третата колона на таблицата в член 1 от Решение ЕЦБ/2013/20. Член 2, параграф 2 от Решение ЕЦБ/2013/20 предвижда, че Hrvatska narodna banka следва да преведе на ЕЦБ сумата, посочена срещу името ѝ в третата колона от таблицата в член 1 от същото решение,ПРИЕ НАСТОЯЩОТО РЕШЕНИЕ:Член 1Прехвърляне на дялове от капиталаПредвид дела в капитала на ЕЦБ на всяка НЦБ, с изключение на Hrvatska narodna banka, записан на 30 юни 2013 г., и дела в капитала на ЕЦБ, който ще бъде записан от всяка НЦБ с действие от 1 юли 2013 г. в резултат на корекциите в теглата на капиталовия алгоритъм, предвидени в член 2 от Решение ЕЦБ/2013/17, НЦБ прехвърлят дялове от капитала помежду си чрез прехвърляния към и от ЕЦБ, за да осигурят, че разпределението на дяловете от капитала с действие от 1 юли 2013 г. съответства на коригираните тегла. В този смисъл се счита, че всяка НЦБ, по силата на настоящия член и без да са необходими други действия или актове, е прехвърлила или получила с действие от 1 юли 2013 г. дела в записания капитал на ЕЦБ, посочен срещу името ѝ в четвъртата колона от таблицата в приложение I към настоящото решение, като знакът "+" показва капиталовия дял, който ЕЦБ прехвърля на НЦБ, а знакът "–" показва капиталовия дял, който НЦБ прехвърля на ЕЦБ.Член 2Коригиране на внесения капиталПредвид сумата от капитала на ЕЦБ, която всяка НЦБ е платила, и сумата от капитала на ЕЦБ, която всяка НЦБ плаща с действие от 1 юли 2013 г., съгласно съответно член 1 от Решение ЕЦБ/2013/19 за НЦБ от еврозоната и член 1 от Решение ЕЦБ/2013/20 за НЦБ извън еврозоната, на 1 юли 2013 г. всяка НЦБ прехвърля или съответно получава нетната сума, посочена срещу името ѝ в четвъртата колона от таблицата в приложение II към настоящото решение, като знакът "+" показва сумата, която съответната НЦБ прехвърля на ЕЦБ, а знакът "–" показва сумата, която ЕЦБ прехвърля на съответната НЦБ.Член 3Общи разпоредби1. Прехвърлянията, посочени в член 2, се извършват чрез TARGET2.2. Ако дадена НЦБ няма достъп до TARGET2, тя прехвърля сумата, посочена в член 2, като заверява сметката, която е посочена своевременно от ЕЦБ или НЦБ.3. В случай на неплащане на 1 юли 2013 г. лихвата, дължима от 1 юли 2013 г. до деня на плащането, се изчислява на дневна база, използвайки лихвената конвенция "реален брой изминали дни върху 360", по лихвен процент, равен на последния разполагаем пределен лихвен процент, използван от Евросистемата в търговете ѝ за основни операции по рефинансиране. Платците и получателите на лихвата съвпадат с платците и получателите на сумите, върху които се начислява тази лихва. Плащането на сумите, описани в член 2, и плащането на лихвите се извършват в две отделни транзакции.4. ЕЦБ и НЦБ, които са задължени да извършат прехвърляне по член 2, дават своевременно необходимите инструкции за надлежно и навременно изпълнение на прехвърлянето.Член 4Влизане в сила и отмяна1. Настоящото решение влиза в сила на 1 юли 2013 година.2. Решение ЕЦБ/2008/25 се отменя, считано от 1 юли 2013 година.3. Позоваванията на Решение ЕЦБ/2008/25 се считат за позовавания на настоящото решение.Съставено във Франкфурт на Майн на 21 юни 2013 година.Председател на ЕЦБMario Draghi[1] Вж. страница 15 от настоящия брой на Официален вестник.[2] ОВ L 21, 24.1.2009 г., стр. 71.[3] Вж. страница 23 от настоящия брой на Официален вестник.[4] Вж. страница 25 от настоящия брой на Официален вестник.[5] ОВ L 11, 15.1.2011 г., стр. 54.[6] ОВ L 21, 24.1.2009 г., стр. 69.[7] ОВ L 11, 15.1.2011 г., стр. 56.--------------------------------------------------ПРИЛОЖЕНИЕ IЗАПИСАН КАПИТАЛ НА НЦБ(в EUR) || Дял, записан на 30 юни 2013 г. | Дял, записан от 1 юли 2013 г. | Дял, който се прехвърля |НЦБ от еврозонатаNationale Bank van België/ Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Banc Ceannais na hÉireann/Central Bank of Ireland | 119518566,24 | 120276653,55 | 758087,31 |Bank of Greece | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Central Bank of Cyprus | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta’ Malta/Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 134836288,06 | –91532,42 |НЦБ извън еврозонатаБългарска народна банка | 93467026,77 | 93571361,11 | 104334,34 |Česká národní banka | 155728161,57 | 157384777,79 | 1656616,22 |Danmarks Nationalbank | 159634278,39 | 159712154,31 | 77875,92 |Hrvatska narodna banka | 0,00 | 64354667,03 | 64354667,03 |Latvijas Banka | 30527970,87 | 29682169,38 | –845801,49 |Lietuvos bankas | 45797336,63 | 44306753,94 | –1490582,69 |Magyar Nemzeti Bank | 149099599,69 | 148735597,14 | –364002,55 |Narodowy Bank Polski | 526776977,72 | 525889668,45 | –887309,27 |Banca Națională a României | 265196278,46 | 264660597,84 | –535680,62 |Sveriges riksbank | 242997052,56 | 244775059,86 | 1778007,30 |Bank of England | 1562145430,59 | 1562265020,29 | 119589,70 |Общо [1]: | 10760652402,58 | 10825007069,61 | 64354667,03 |[1] Вследствие на закръгляването общата сума може да не съответства на сбора от всички показани отделни стойности.--------------------------------------------------ПРИЛОЖЕНИЕ IIВНЕСЕН КАПИТАЛ НА НЦБ(в EUR) || Дял, изплатен на 30 юни 2013 г. | Дял, изплатен от 1 юли 2013 г. | Сума за прехвърляне |НЦБ от еврозонатаNationale Bank van België/ Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Banc Ceannais na hÉireann/Central Bank of Ireland | 119518566,24 | 120276653,55 | 758087,31 |Bank of Greece | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Central Bank of Cyprus | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta’ Malta/Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 134836288,06 | –91532,42 |НЦБ извън еврозонатаБългарска народна банка | 3505013,50 | 3508926,04 | 3912,54 |Česká národní banka | 5839806,06 | 5901929,17 | 62123,11 |Danmarks Nationalbank | 5986285,44 | 5989205,79 | 2920,35 |Hrvatska narodna banka | 0,00 | 2413300,01 | 2413300,01 |Latvijas Banka | 1144798,91 | 1113081,35 | –31717,56 |Lietuvos bankas | 1717400,12 | 1661503,27 | –55896,85 |Magyar Nemzeti Bank | 5591234,99 | 5577584,89 | –13650,10 |Narodowy Bank Polski | 19754136,66 | 19720862,57 | –33274,09 |Banca Națională a României | 9944860,44 | 9924772,42 | –20088,02 |Sveriges riksbank | 9112389,47 | 9179064,74 | 66675,27 |Bank of England | 58580453,65 | 58584938,26 | 4484,61 |Общо [1]: | 7650458668,60 | 7653244410,99 | 2785742,39 |[1] Вследствие на закръгляването общата сума може да не съответства на сбора от всички показани отделни стойности.--------------------------------------------------